Sagvåg Musikklag

Sagvåg Musikklag (etablert i 1935) er et brassband fra Stord i Sunnhordland.

Sagvåg Musikklag var i mange år et janitsjarkorps. Utover på 1980-tallet fikk laget problemer med å skaffe nok treblåsere til janitsjar-besetning, og gikk da over til brass-besetning. Første gang Sagvåg Musikklag deltok i NM for brassband var i 1985.

Musikerne i Sagvåg Musikklag kommer fra alle kanter av øya Stord. Flere er skoleungdommer som er på Stord for å ta utdanning, enten på videregående skole eller ved Høgskolen Stord/Haugesund.

Norske musikkorps
Kultur i Stord
Etableringer i 1935